Kindermishandeling - die feite
JY LEES NOU Kindermishandeling - die feite
Die 2de November is Nasionale Kinderdag. Anders as baie ander belangrike dae in ons Nasionale kalender, is dit nie 'n openbare vakansiedag nie. Dit is egter 'n dag waarop ons tyd moet maak om werklik aandag te gee aan die sorg en die lot van kinders in ons samelewing.
HIER'S DIE FEITE
80% van die oortreders van seksuele molestering is goed bekend aan en word vertrou deur die kind (bv. 'n lid van die gesin, die bure, 'n onderwyser, 'n ouer, 'n versorger of familievriende).
Seksuele molestering gebeur gewoonlik in 'n bekende omgewing waar die oortreder volkome beheer het (bv. sy motor of 'n klaskamer).
Daar is 'n beduidende toename in die seksuele molestering van kinders deur jongmense (onder die ouderdom van 18 jaar).
As 'n kind geglo word en die nodige ondersteuning by sy/haar ouers kry wanneer die seksuele molestering geïdentifiseer word, het hulle 'n goeie kans op herstel.
Hoe langer die molestering aanhou en hoe minder ondersteuning 'n kind ontvang ná die bekendmaking daarvan, hoe erger gaan die gevolge van die molestering wees en hoe langer gaan die effek duur.
Louis en Lise blog: Kindermolestering - wat moet jy doen?
Wees oop en toeganklik. Glo 'n kind wat met jou praat. Wees bewus daarvan dat 'n kind nie altyd direk oor die molestering of mishandeling wat hulle ervaar het, of steeds ervaar, sal praat nie. Luister en kyk uit vir tekens.
? 'n Maatskaplike werker (Maatskaplike ontwikkeling) – 0800 60 10 11
? Childline – 08000 55 555
? Die polisie – 10111/08600 10 111
? Waar mensehandel betrokke is– 0800 555 999
? 'n Skoolonderwyser of skoolsuster, dominee, priester, rabbi of imam.
Daar is baie organisasies in Suid-Afrika wat hard werk om geweld teen kinders stop te sit, maar al dié organisasies het 'n tekort aan hulpbronne.
Vital is toegewyd om nou en elke Kinderdag 'n verskil te maak en doen 'n beroep op jou ondersteuning.